किसान समूह में संरक्षित खेती करें - श्रीवास्तव
नीमच | जिले के पाॅली हाउस संचालक किसानों की शुक्रवार को कलेक्टर रजनीश श्रीवास्तव ने बैठक लेकर समस्या सुनी। कलेक्टर ने कहा प्रगतिशील किसान समूह में संरक्षित खेती करें, गुणवत्तापूर्ण फसल उत्पादित करें। किसान अलग-अलग किस्म की फसल उगाएं ताकि उनको विपणन की समस्या ना आए। कृषि विशेषज्ञ डाॅ. संतोषसिंह ने कहा समूह में खेती करेंगे तो काफी लाभ होगा। उपज को अच्छा बाजार मिलेगा और वाजिब दाम मिलेंगे। अनिल नाहटा एवं सत्यनारायण पाटीदार ने कहा एसएन फ्रेश द्वारा उत्पादित ककड़ी, पुदीना, जल्द ही विदेशों में निर्यात होने लगेगा। एसपी मनोजकुमार सिंह, एडीएम विनयकुमार धोका, उप संचालक उद्यानिकी एस.सी.शर्मा, सहायक संचालक कृषि डाॅ. यतीन्द्र मेहता उपस्थित थे।
awa_Deva hin_Deva